wickkiey/tamil-wikipedia-markdown huggingface dataset:
# ஷீலா குஜ்ரால்


பெற்றுக்கொண்டார்.]]  
**சீலா குஜ்ரால்,** (1924-2011) இந்தியாவைச் சேர்ந்த கவிஞரும் இந்தி, பஞ்சாபி மற்றும் ஆங்கிலம் என பல்வேறு மொழிகளில் எழுதிய எழுத்தாளரும் சமூக சேவகருமாவார். இவர் இந்தியாவின் 12 வது பிரதமரான இந்தர் குமார் குஜராலின் மனைவியுமாவார்.  

## தனிப்பட்ட வாழ்க்கை
சீலா குஜ்ரால், லாகூரில் 24 ஜனவரி 1924 ஆம் ஆண்டில் பிறந்தவர். 26 மே 1945 அன்று அரசியல்வாதியான அவதார் நரேன் குஜ்ராலின் மகனான இந்தர் குமார் குஜ்ராலை திருமணம் செய்துள்ளார். இத்தம்பதியருக்கு இரண்டு மகன்கள், ஒருவர் நரேஷ் குஜ்ரால் (பிறப்பு 19 மே 1948), அகாலிதளம் கட்சியின் சார்பாக ராஜ்யசபா எம்பியாக இருந்தவர், மற்றவர் விஷால் குஜ்ரால்.  

அவரது மைத்துனரும் ஐ.கே குஜ்ராலின் சகோதரருமான சதீஷ் குஜ்ரால் ஓர் இந்திய ஓவியர் மற்றும் கட்டிடக் கலைஞராவார்.  

## இறப்பு
11 ஜூலை 2011 அன்று, அவரது 87 ஆம் வயதில் ஷீலா புது டெல்லியில் உள்ள தனது வீட்டில் திடீரென மரணமடைந்தார்..  

## விருதுகள்
அவர் சர்வதேச கவிஞர்கள் அமைப்பின் வாழ்நாள் சாதனையாளர் விருது மற்றும் தங்க கவிஞர்கள் விருது ஆகியவற்றை அவரின் கவிதைகளுக்காகப் பெற்றுள்ளார்.
# அதீபா ரியாஸ்



**அதீபா ரியாஸ்,** இந்தியாவின் ஜம்மு மற்றும் காஷ்மீர் மாநிலத்தின் அனந்த்நாக் மாவட்டத்தைச் சேர்ந்த ஒரு ஆங்கில மொழியில் எழுதும் இளம் பெண் கவிஞராவார்.  

*பேனாவின் வைராக்கியம் (*Zeal of Pen)* என்ற* கவிதைகள், மேற்கோள்கள், பத்திகள் ஆகியவற்றின் கலவையான எழுத்துக்களைக் கொண்ட புத்தகத்தை தனது பதினொறாம் வயதிலேயே இந்திய யூனியன் பிரதேசத்திலிருந்து வெளியிட்ட இளைய எழுத்தாளர் என்ற புகழைப் பெற்ற இவருக்கு, இதற்காக இந்திய சாதனைப் புத்தகத்தினால் விருது வழங்கப்பட்டுள்ளது.  

## வெளியிடப்பட்ட படைப்பு

- *பேனாவின் வைராக்கியம் (Zeal of Pen)* (2021)
# வந்தனா கவ்லி

**வந்தனா கவ்லி** (*Vandana Gawli*) ஓர் இந்திய அரசியல்வாதியும், அகில பாரதிய சேனாவைச் சேர்ந்த் அரசியல்வாதியும் ஆவார். இவர் ஏ. பி. எஸ். தலைவர் அருண் கவ்லியின் மைத்துனர் ஆவார்.  

இவர் 2007 மற்றும் 2012ஆம் ஆண்டு பெருநகர மும்பை மாநகராட்சி தேர்தலில் பகுதி 204 தொகுதியில் (பைகுல்லா தொடருந்து நிலையம்) வெற்றி பெற்றார். 2007-இல், இவர் தேர்தலில் அனைத்து வேட்பாளர்களைவிட மிகப்பெரிய வெற்றி வித்தியாசத்தைப் பெற்றார். இவர் பெற்ற வாக்குகள் 11,868 வாக்குகள் (வெற்றி வித்தியாசம் 9,512 வாக்குகள்).
# மெகருன்னிசா பர்வேசு



**மெகருன்னிசா பர்வேசு** என்பவர் இந்தி இலக்கியத்தில் கதை, புதினத்தின் வழி இலக்கியப் பங்களித்துள்ள ஓர் இந்தியப் பெண் எழுத்தாளராவார்.  

## சுயசரிதை
1944 ஆம் ஆண்டில் பிறந்துள்ள இவரது முதல் கதை 1963 ஆம் ஆண்டில் *தர்மயுக்* எனற இதழில் வெளியிட்டுள்ளார். அதைத்தொடர்ந்து இந்தியில் பல்வேறு சிறுகதைகள் மற்றும் நாவல்களையும் எழுதியுள்ளார்.  

1967 ஆம் ஆண்டில் வெளியிடப்பட்ட அம்மா, மற்றும் 1969 ஆம் ஆண்டில் வெளியிடப்பட்ட சமாரா ஆகியவை இவரது குறிப்பிடத்தக்க இரண்டு இலக்கியப் படைப்புகளாகும். இதைத்தவிர, மேலும் பல சிறுகதைத் தொகுப்புகளையும் வெளியிட்டுள்ளார்.  

இவரது படைப்புகள் இந்தியாவின் பல்வேறு கல்லூரிகளில் இந்தி இலக்கியத்தைப் பற்றிய கல்வியியல் ஆய்வுகளுக்கு பயன்படுகிறது. இந்தி இலக்கியத்திற்கு அவர் ஆற்றிய பங்களிப்புகளுக்காக, இந்திய அரசு, 2005 ஆம் ஆண்டில், பத்மசிறீ என்ற நான்காவது உயரிய குடிமக்கள் விருதை வழங்கி கவுரவப்படுத்தியுள்ளது.  

ஓய்வுபெற்ற இந்திய ஆட்சிப்பணி அதிகாரியான திரு பகீரத் பிரசாத்தை மணந்துள்ளார். இவரது கணவர், மத்திய பிரதேச மாநிலத்தில் இருந்து ஆட்சிப்பணியில் நுழைந்த முதல் நபர் என்ற பெருமையைக் கொண்டவர். மேலும் மத்திய பிரதேசத்தின் பிந்த் மக்களவைத் தொகுதியிலிருந்து 2014 முதல் 2019 ஆம் ஆண்டு வரையிலும் நாடாளுமன்ற உறுப்பினராகவும் பணியாற்றியுள்ளார். இத்தம்பதியினர் மத்திய பிரதேச மாநிலம் போபாலில் தற்போது வசித்து வருகின்றனர் .  

## மேலும் பார்க்கவும்

- இந்தி இலக்கியம்
# மலேசியாவின் பத்தாவது மக்களவை, 1999–2004



**மலேசியாவின் பத்தாவது மக்களவை, 1999–2004** (மலாய்: *Parlimen Malaysia ke-10*; ஆங்கிலம்: *10-th Parliament of Malaysia (1999–2004)* என்பது மலேசியக் கூட்டமைப்பின் பத்தாவது மக்களவை ஆகும்.  

10-ஆவது மக்களவையின் முதல் கூட்டத் தொடர் 20 டிசம்பர் 1999-இல் நடைபெற்றது.  

## பொது

1999-ஆம் ஆண்டு மலேசிய பொதுத்தேர்தல் (*1999 Malaysian General Election*) நடைபெற்ற பின்னர் பத்தாவது மக்களவை கூடியது.  

மக்களவை தலைவராக முகமது சாகிர் இசுமாயில் தலைமை தாங்கினார். துணை மக்களவைத் தலைவர் முகம்மது அப்துல்லா; மற்றும் லிம் சி செங் ஆகியோர் பொறுப்பு ஏற்றார்கள். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  

இந்த மக்களவையில் முன்னாள் பிரதமர் மகாதீர் பின் முகமது அவர்களின் தலைமையிலான பாரிசான் நேசனல் கூட்டணி; **148** இடங்களைப் பெற்று ஆளும் கூட்டணியாக ஆட்சி அமைத்தது. எதிர்க்கட்சியினர் **45** இடங்களைப் பெற்றனர்.  

## மக்களவை அமைப்பு (1999–2004)

1999-ஆம் ஆண்டு மலேசிய பொதுத்தேர்தலில் பாரிசான் நேசனல் கூட்டணி **148** இடங்களைப் பெற்று ஆட்சியை அமைத்தது.  

| 1999 |  |  |
| --- | --- | --- |
| **பாரிசான் நேசனல்** | **பாரிசான்** (**BN**) | **148** |
| **அம்னோ** | **அம்னோ** (**UMNO**)</br> | 71 |
| **மலேசிய சீனர் சங்கம்** | **மசீச** (**MCA**)</br> | 29 |
| **மலேசிய இந்திய காங்கிரசு** | **மஇகா** (**MIC**)</br> | 7 |
| **மலேசிய இசுலாமிய கட்சி** | **பாஸ்** (**PAS**)</br> | 27 |
| **மலேசிய மக்கள் இயக்கக் கட்சி** | **கெராக்கான்** (**GERAKAN**)</br> | 6 |
| **மக்கள் முற்போக்கு கட்சி** | **பிபிபி** (**PPP**)</br> | 0 |
| **ஜனநாயக செயல் கட்சி** | **ஜசெக** (**DAP**)</br> | 10 |
| **மக்கள் நீதிக் கட்சி** | **நீதிக் கட்சி** (**KeADILan**)</br> | 5 |
| **மலேசிய மக்கள் கட்சி** | **மமக** (**PRM**)</br> | 0 |
| **மலேசிய மக்கள் பொதுநலக் கட்சி** | **பொதுநலக் கட்சி** (**AKIM**)</br> | 0 |
| **ஐக்கிய சபா கட்சி** | **ஐக்கிய சபா** (**PBS**)</br> | 3 |
| **ஜனநாயக விடுதலைக் கட்சி (மலேசியா)** | **விடுதலைக் கட்சி** (**LDP**)</br> | 1 |
| **ஐக்கிய பாசோக்மோமோகான் கடாசான் மூருட் அமைப்பு** | **கடாசான் மூருட்** (**UPKO**)</br> | 3 |
| **சபா முற்போக்கு கட்சி** | **முற்போக்கு கட்சி** (**SAPP**)</br> | 2 |
| **ஐக்கிய பாரம்பரிய பூமிபுத்ரா கட்சி** | **பூமிபுத்ரா** (**PBB**)</br> | 11 |
| **சரவாக் டயாக் இனக் கட்சி** | **பூமிபுத்ரா** (**PBDS**)</br> | 6 |
| **சரவாக் தேசிய கட்சி** | **சரவாக் தேசியம்** (**SNAP**)</br> | 4 |
| **ஐக்கிய சரவாக் மக்கள் கட்சி** | **சரவாக் மக்கள்** (**SUPP**)</br> | 7 |
| **ஐக்கிய சபா கட்சி** | **ஐக்கிய சபா** (**PBRS**)</br> | 0 |
| **மக்கள் நீதி முன்னணி** | **நீதி முன்னணி** (**AKAR**)</br> | 0 |
| **மாநில சீர்திருத்தக் கட்சி** | **சீர்திருத்தக் கட்சி** (**STAR**)</br> | 0 |
| **மலேசிய மக்களாட்சி கட்சி** | **மக்களாட்சி கட்சி** (**MDP**)</br> | 0 |
| **அகில மலேசிய இஸ்லாமிய முன்னணி** | **இசுலாமிய முன்னணி** (**BERJASA**)</br> | 0 |
| **சுயேச்சை** | **சுயேச்சை** | 0 |
| **மொத்தம்** | <> **193** | } |
# ராதிகா ஐயங்கார்



**ராதிகா ஐயங்கார்** இந்தியாவின் மும்பையைச் சேர்ந்த இந்திய பத்திரிகையாளரும் எழுத்தாளருமாவார்.  

மனித உரிமைகள் பிரிவில் 2018 ஆம் ஆண்டில் *சிவப்பு மை (Red Ink Awards*' என்ற விருதினைப் பெற்ற இவர், 2016 ஆம் ஆண்டில் பிரபா தத் நிதியுதவி, 2019 ஆம் ஆண்டில் பியான்கா பான்கோட் பாட்டன் நிதியுதவி மற்றும் 2020 இல் சார்லஸ் வாலஸ் இந்தியா டிரஸ்ட் நிதியுதவி ஆகியவைகளை இவரது பல்வேறு ஆய்வுப்பணிகளுக்காகப் பெற்றுள்ளார்.  

*அல் ஜசீரா*, *கிறிஸ்டியன் சயின்ஸ் மானிட்டர்*, *வோக் இந்தியா* மற்றும் *காண்டே நாஸ்ட் டிராவலர் இந்தியா* உள்ளிட்ட பல செய்தி இதழ்களிலும் கலை மற்றும் கலாச்சாரம், விளிம்புநிலை சமூகங்கள், வரலாறு மற்றும் பாலினம் பற்றி பல்வேறு ஆய்வுக்கட்டுரைகளை ராதிகா எழுதியுள்ளார்.  

வாரணாசியின் *டோம்* என்று அழைக்கப்படும் பிணத்தை எரிப்பவர்களின் சமூகத்தின் பின்தங்கிய வாழ்க்கையை வாழும் சமூகத்தைப் பற்றிய ஏழு முதல் எட்டு ஆண்டுகள் நீண்ட ஆராய்ச்சிக்குப் பிறகு, 2023 ஆம் ஆண்டில் ஹார்பர்காலின்சு வெளியீட்டு நிறுவனத்தால் வெளியிடப்பட்ட *கங்கையில் நெருப்பு: பனாரஸில் இறந்தவர்களிடையே வாழ்க்கை* என்ற ஆய்வுப்புத்தகத்தின் மூலம் பரவலாகக் கவனிக்கப்பட்டுள்ளார்.  

## படிப்பு
ராதிகா, இந்தியாவின் டெல்லி பொருளாதாரப் பள்ளியில் பொருளாதாரத்தில் முதுகலைப் பட்டம் பெற்றுள்ளார். மேலும் நியூயார்க்கில் *உள்ள கொலம்பியா* *பல்கலைக்கழகத்தின் இதழியல் பட்டதாரி பள்ளியில்* பத்திரிக்கை துறையில் முனைவர் பட்டம் பெற்றுள்ளார்.
# சாலியன்ட் (புவியியல்)


நாட்டின் வடகிழக்கிலுள்ள கேப்ரிவி நிலப்பகுதி]]  

**சாலியன்ட், புவியியல்** அல்லது **தனி நிலப்புறநீட்சி** (*Salient (geography), panhandle or bootheel*) என்பது நாடுகளுக்கிடையே இருக்கும், தனித்துவமான நில நீட்சி ஆகும். தீபகற்பம் என்பது முப்புறமும் நீரும், ஒரு புறம் நிலமும் சூழ்ந்து இருக்கும். இத்தனி நிலப்புறநீட்சியானது, குறைந்த பட்சம் இருபுறம் வெவ்வேறு சட்ட ஆட்சி நடத்தும், இரு நாடுகளுக்கிடையே உள்ள நிலப்பகுதியாகும். இச்சொல்லானது, படைத்துறையினர் பயன்படுத்தும் கலைச்சொல்லில் (Salient (military)) இருந்து பிறந்ததாகும். வெவ்வேறு நில ஆளுமை ஆட்சி நடத்துபவர்களுக்கு இடையே பொருளாதார, இட அமைப்பியல் தேவைகளுக்காக இணைந்து செயற்பட உதவுகிறது. உலகின் பல நாடுகளுக்கிடைய இத்தகைய நிலப்பகுதிகள் வேறுபட்ட நாடுகளுக்கு இடையே நிருவாக ஒற்றுமையை ஏற்படுத்துகிறது. எடுத்துக்காட்டாக, இந்தியாவில் சிக்கிம் எல்லையில் இத்தகைய பகுதி உள்ளதைக் கூறலம்.
# நிதா கான்



**நிதா கான்** (*Nida Khan*) இசுலாமிய சட்டமான உடனடி முத்தலாக்கை அனுபவித்த ஓர் இந்தியப் பெண்கள் உரிமை ஆர்வலர் ஆவார். முத்தலாக் நடைமுறைகளுக்கு எதிராகப் பேசியதற்காக நிதாவை சமூகம் புறக்கணிக்க வேண்டும் என்று இசுலாமிய தர்மசாத்திரியான குர்சித்து ஆலம் ரசுவியால் ஒரு சட்டப் பரிந்துரை வெளியிடப்பட்டது. அலா அசுரத்து உதவும் சங்கம் என்ற ஓர் அரசு சாரா நிறுவனத்தை நிதா கான் நிறுவினார்.  

## தனிப்பட்ட வாழ்க்கை மற்றும் சர்ச்சைகள்
நிதா கான் 2015 ஆம் ஆண்டு பிப்ரவரி மாதம் 18 ஆம் தேதியன்று திருமணம் செய்து கொண்டார். அதன் பிறகு இவர் வரதட்சணை கேட்டு வற்புறுத்தப்பட்டார். கணவர் தன்னை தாக்கியதால் தனக்கு கருச்சிதைவு ஏற்பட்டதாக அவர் கூறினார். இதனால் கணவர் அவருக்கு உடனடி முத்தலாக் கொடுத்தார். மேலும் இவர் 2015 ஆம் ஆண்டு சூலை மாதம் 17 ஆம் தேதியன்று வீட்டை விட்டு வெளியேற்றப்பட்டார்  

தனது புதிய இலாப நோக்கற்ற குழுவான அலா அசுரத்து உதவும் சங்கம் மூலம், நிதா கான் இப்போது மற்ற இசுலாமியப் பெண்களுக்கு முத்தலாக், பலதார மணம், குடும்ப வன்முறை மற்றும் இசுலாத்தில் தடைசெய்யப்பட்ட நிக்காகு அலாலா போன்ற தீங்கான மரபுகளிலிருந்து அவர்களைப் பாதுகாக்க அறிவுரை வழங்குகிறார். நிக்காகு அலாலா என்பது விவாகரத்து பெற்ற பெண் மற்றொரு ஆணை திருமணம் செய்துகொள்வது, திருமணத்தை முடித்துக் கொள்வது, பின்னர் விவாகரத்து செய்வது - இவை அனைத்தும் ஒரு பெண்ணின் முன்னாள் கணவனை மறுமணம் செய்து கொள்ள அனுமதிக்கும்.
# மிச்சிகன் வோமின் இசை விழா



**மிச்சிகன் வோமின் இசை விழா** ( *Michigan Womyn's Music Festival* ) பெரும்பாலும் **மிக்பெஸ்ட்** என குறிப்பிடப்படும் இது ஓர் பெண்ணியப் பெண்கள் இசை விழாவாகும். இது 1976 முதல் 2015 வரை மிச்சிகனில் உள்ள ஓசியானா கவுண்டியில், ஹார்ட் டவுன்ஷிப் அருகே தனியாருக்குச் சொந்தமான வனப்பகுதியில் "தி லேண்ட்" என்று குறிப்பிடப்படும் அமைப்பாளர்களாலும் மற்றும் பங்கேற்பாளர்களாலும் நடத்தப்படுகிறது. பிரத்தியேகமாக இந்த நிகழ்வில் பெண்கள், சிறுவர்/சிறுமிகள் மற்றும் சிறு குழந்தைகள் அனுமதிக்கப்பட்டனர். இது அதிகளவில் விமர்சனங்களை ஈர்த்தது. 1990களில் கேம்ப் டிரான்ஸ் நிறுவனம் அதன் விலக்கு கொள்கைக்காக திருவிழாவில் மறியல் செய்தது. நங்கை, நம்பி, ஈரர், திருனர் ஆகியோரின் வழக்கறிஞர்கள் குழுவான சமத்துவ மிச்சிகன் என்ற அமைப்பு 2014 இல் நிகழ்வைப் புறக்கணித்தது. மிக்பெஸ்ட் மனித உரிமைகள் பிரச்சாரம்,  
அமெரிக்க அரசு சாரா ஊடக கண்காணிப்பு அமைப்பான கிளாட், நேர்பாலீர்ப்பாளர்கள் உரிமைகளுக்கான தேசிய மையம் மற்றும் தேசியப் பணிக்குழு  

## வரலாறு
அமெரிக்காவில் சாக்ரமெண்டோ மாநிலம் மற்றும் சான் டியாகோ மாநில பல்கலைக்கழக வளாகங்களில் ஒரு நாள் விழாக்கள், மிசோரியில் மத்திய மேற்கு பெண்கள் விழா, பாஸ்டன் பெண்கள் இசை விழா மற்றும் அர்பானா-சாம்பேனில் உள்ள இல்லினொய்சு பல்கலைக்கழகத்தில் தேசிய பெண்கள் இசை விழா போன்ற முதல் பெண்கள் இசை விழாக்கள் 1970 களின் முற்பகுதியில் நிறுவப்பட்டன. பெண்கள்-மட்டும் கலந்து கொள்ளும் பிராந்திய நிகழ்வுகள் பார்வையாளர்களை பெண்ணிய மற்றும் வெளிப்படையாக நேர்பாலீர்ப்பு கலைஞர்களுக்கு வெளிப்படுத்தியது. அவர்களில் பெரும்பாலோர் சுயாதீனமாக இயங்கினர். 1970 களின் முற்பகுதியில் நேர்பாலீர்ப்பாளர்கள் ஒருவரையொருவர் சந்திக்கும் சில வாய்ப்புகளை நகர்ப்புற விடுதிகள், காப்பி கடைகள் போன்ற இடங்களில் இத்திருவிழாக் கூட்டங்கள் வழங்கின.  

மிக்பெஸ்ட் அதன் 40வது ஆண்டு விழாவை 2015 இல் கொண்டாடியது. ஏப்ரல் 21 அன்று, லிசா வோகல் முகநூல் வழியாக இது கடைசி திருவிழாவாக இருக்கும் என்று அறிவித்தார்.<  

### செயல்பாடுகள் மற்றும் சேவைகள்
மிக்பெஸ்டில் 3,000 முதல் 10,000 பேர் வரை கலந்து கொள்கின்றனர். பெண்கள் மேடைகளைக் கட்டி, விளக்குகள் மற்றும் ஒலி அமைப்புகளையும் இயக்குவர். திறந்தவெளி அடுப்புகளில் ஆயிரக்கணக்கானோருக்கு உணவு சமைத்து வழங்குவர். குழந்தை பராமரிப்பு மற்றும் பல்வேறு ஆர்வமுள்ள தலைப்புகளை உள்ளடக்கிய பட்டறைகளையும் நடத்துவார்கள்.
# வன்முறை மற்றும் மோசடிக்கு எதிரான ஆண்கள்

**வன்முறை மற்றும் மோசடிக்கு எதிரான ஆண்கள்** (*Men Against Violence and Abuse*) என்பது பாலின அடிப்படையிலான வன்முறையைத் தடுக்கும் ஓர் இந்திய அமைப்பாகும். 1993 ஆம் ஆண்டில் தொடங்கப்பட்ட இவ்வமைப்பு பெண்களுக்கு எதிரான வன்முறைகளைத் தடுப்பதில் பணியாற்றும் நாட்டின் முதல் ஆண்கள் அமைப்பாகும்.  

## வரலாறு
பெண்களுக்கு எதிரான வன்முறை மற்றும் மோசடிக்கு எதிரான ஆண்கள் அமைப்பு தொடர்பான விளம்பரம் 1991 ஆம் ஆண்டில் மும்பையில் உள்ள பல இதழ்களில் வெளியிடப்பட்டது. சி.ஒய்.கோபிநாத்து என்ற ஒரு பத்திரிகையாளரால் வெளியிடப்பட்ட இவ்விளம்பரத்துடன் இவ்வமைப்பு தொடங்கியது பாலின அடிப்படையிலான வன்முறையை எதிர்க்க விரும்பும் ஆண்களை சேர்க்க இவ்விளம்பரம் வெளியிடப்பட்டது. 205 ஆண்கள் இதற்கு ஆதரவாகப் பதிலளித்தனர். இந்த திட்டம் இளைஞர்களை ஒரு முகாம் அனுபவத்திற்கு கொண்டு வந்தது, அங்கு அவர்கள் பாலின பாத்திரங்கள் மற்றும் பாலினங்களுக்கிடையிலான உறவுகள் பற்றி விவாதித்து பிரதிபலித்தனர்.  

இங்கா ஆக்டே என்பவர் 2018 ஆம் ஆண்டில் இயக்கிய, ஓர் என்ற ஆவணப்படம், இவ்வமைப்பினர் செய்த சில வேலைகளை விவரிக்கிறது.
# சுலேகா சன்யால்



**சுலேகா சன்யால்** (15 ஜூன் 1928– 1962) ஒருங்கிணைந்த இந்தியாவின் வங்காள மொழி எழுத்தாளரும், பொதுவுடமை புரட்சியாளருமாவார்.  

1956 ஆம் ஆண்டில் வெளியான *நபங்கூர்* ( *தி நாற்று* ) என்ற படைப்பின் மூலம் வங்காளத்தில் பெண்ணியவாதியாக தன்னை வெளிப்படுத்திக்கொண்டார். இவரது இந்த படைப்பு 2001 ஆம் ஆண்டில் கௌரங்கா பி. சட்டோபாத்யாயின் என்பவரால் ஆங்கிலத்தில் மொழிபெயர்க்கப்பட்டுள்ளது.  

## ஆரம்ப வாழ்க்கை
சுலேகா, தற்போதைய பங்களாதேஷில் உள்ள ஃபரித்பூரில் உள்ள கொரோக்டியில், ஒரு காலத்தில் கருநீலத் தோட்ட உரிமையாளர்களாக இருந்து பிற்பாடு ஏழ்மை நிலைக்கு வந்த ஜமீன்தார் குடும்பத்தில் பிறந்து வளர்ந்தவராவார், இந்திய கம்யூனிஸ்ட் கட்சியின் உறுப்பினராக இருந்த இவருக்கு ஆரம்ப காலகட்டத்தில் பிரம்ம தத்துவவாதியும் சீர்திருத்தவாதியுமான , ராம்தானு லஹிரியின் மீது மிகுந்த பற்றுடையவராக இருந்துள்ளார். இந்த தத்துவவாதி இவரது தாயின் வழியில் உறவுமுறை கொண்டவராவார்.  

1944 ஆம் ஆண்டில் தனது பள்ளிப்படிப்பை தனித்தேர்வராக இருந்து தேர்ச்சி பெற்ற சுலேகா, 1946 அம் ஆண்டில் ஃபரித்பூரில் உள்ள ராஜேந்திரா கல்லூரியில் இடைநிலைத் தேர்விலும் தேர்ச்சி பெற்று, கொல்கத்தா சென்று விக்டோரியா கல்வி நிறுவனத்தில் சேர்ந்து படித்துள்ளார்,  

## எழுத்தாளராக
நபான்கூர் என்ற இவரது புதினம் ஆங்கிலத்தில் 2001 ஆம் ஆண்டில் ஸ்ட்ரீ வெளியீட்டாரால் வெளியிடப்பட்டுள்ளது அதன் கதாநாயகி, *சோபி*, 1930 களில் வங்காளத்தில் உள்ள ஒரு கிராமப்புற ஜமீன்தார் குடும்பத்தைச் சேர்ந்த ஒரு இளம் பெண், மேலும் அநீதியை எதிர்த்துப் போராடுவது, அவளைச் சுற்றியுள்ள சமூகம் தனக்கு மறுக்கப்பட்ட சலுகைகள் மற்றும் ஆணாதிக்கத்தின் அதிகாரங்கள் மற்றும் கட்டுப்பாடுகளை எதிர்த்துப் போராடுவதைப் பற்றி இப்புத்தகம் விவரிக்கிறது. இரண்டாம் உலகப் போர் வெடித்ததன் காரணமாக நகரத்தில் சோபியின் கல்வி நிறுத்தப்பட்டு அவள் மீண்டும் கிராமத்திற்குத் திரும்பி, நிவாரணப் பணிகளில் ஈடுபட்டு, 1943 ஆம் ஆண்டு வங்காளப் பஞ்சத்தையும் சந்திக்கிறாள்.  

இக்கதையின் பெரும்பகுதி இவரின் சொந்த வாழ்க்கையையே பிரதிபலிக்கிறது, ஏனென்றால் இவரும் இதேபோன்ற கிராமப்புற ஜமீன்தார் குடும்பத்தில் பிறந்தவர், சிட்டகாங்கில் சிறிது காலம் படித்தார், ஸ்காட்டிஷ் சர்ச் கல்லூரியில் இளங்கலைப் படிப்பிற்காகச் சென்று வங்காளப் பஞ்சத்தின் போது அரசியலில் ஈடுபட்டுள்ளார்.  

## அரசியல் கைதி
21 ஜனவரி 1947 அன்று, காவல்துறை தாக்குதலைத் தொடர்ந்து, அவர் தனது கல்லூரி நண்பர்களான அஞ்சனா குஹா மற்றும் அனிமா கோஷ் ஆகியோருடன் கைது செய்யப்பட்டார், அதனால் இவரது முறையான கல்லூரிப்படிப்பு முற்றுப்புள்ளி வைக்கப்பட்டது. இவரது வாழ்க்கையின் பிற்பகுதியில், பர்த்வான் பல்கலைக்கழகத்தால் வங்காள இலக்கியத்தில் பட்டம் பெற்றுள்ளார்.  

சுலேகாவின் ஆரம்ப கால சிறுகதைகளை *யுகாந்தர்* பத்திரிகை வெளியிட்டுள்ளது. சன்யால், *சிந்துரே மேக்* (சிவப்பு நிறத்துடன் கூடிய மேகங்கள்) என்ற சிறுகதைத் தொகுப்பையும் எழுதினார். இச்சிறுகதை தொகுப்பு வெகுவாக புகழப்பட்டுள்ளது. அவரது *தேவால் பத்மா* (சுவர்ப்பூக்கள்) இவரது இறப்பிற்கு பிறகு 1964 ஆம் ஆண்டில் வெளியிடப்பட்டுள்ளது  

## தனி வாழ்க்கை
சுலேகா 1948 ஆம் ஆண்டு முதல் 1956 ஆம் ஆண்டு வரை திருமண பந்தத்தில் இருந்துள்ளார்.இவருக்கு சுஜாதா சன்யால் என்ற ஒரு சகோதரியும் அபந்தி குமார் சன்யால் என்ற ஒரு மூத்த சகோதரரும் உண்டு.  

## இறப்பு
1962 ஆம் ஆண்டு லுகேமியா நோயால் அகால மரணமடைந்துள்ளார்
# யோகினி ஜோக்லேகர்



**யோகினி ஜோக்லேகர்** (6 ஆகஸ்ட் 1925 - 1 நவம்பர் 2005) இந்தியாவைச் சேர்ந்த மராத்தி மொழி எழுத்தாளரும் கவிஞரும் செவ்வியல் பாரம்பரிய பாடகருமாவார்.  

50 நாவல்கள், 39 சிறுகதைத் தொகுப்பு, குழந்தைகளுக்கான கவிதைத் தொகுப்பு என மொத்தம் 116 நூல்களை எழுதியுள்ள இவர், முறையாக பாரம்பரிய இசையை பாஸ்கர் புவா பக்கலெ மற்றும் ராம் மராத்தே ஆகியோரிடமிருந்து கற்று தேர்ந்துள்ளார்.  

## எழுத்தாளர் வாழ்க்கை
யோகினி 1925 ஆம் ஆண்டில் மகாராட்டிராவின் புனேவில் பிறந்தவர். தனது பள்ளிக் கல்வியை முடித்து கலைப்பிரிவில் இளங்கலை படிப்பை முடித்து 1948 ஆம் ஆண்டிலிருந்து 1953 ஆம் ஆண்டு வரையில் ஆசிரியராக பணிபுரிந்துள்ளார். "இராஷ்ட்ரசேவிகா சமிதி" என்ற அமைப்பு மூலம் பல சமூகப் பணிகளைச் செய்துள்ள இவர், 116 புத்தகங்கள் எழுதிய்யுள்ளார். இவரது இசைக்குருக்களான பாஸ்கர்புவா பகாலே பற்றிய "யா சம் ஹா" புதினமும் ராம் மராத்தே பற்றிய "இராம் பிரகார்" புதினமும் இவருக்கு நிறைய புகழையும் அங்கீகாரத்தையும் கொடுத்துள்ளது.  

இவரது 8 வயதிலிருந்தே சங்கர் புவா அஷ்டேகரிடமும் பின்னர் ராம் மராத்தேயிடமும் பாரம்பரிய இசைப்பாடலைக் கற்றுக்கொண்டதோடு சங்கீத்கலாநிதி ஆசிரியர் கிருஷ்ணராவ் புலம்ப்ரிகரிடமும் சில காலம் பாரம்பரிய இசைப் பயிற்சி பெற்றுள்ளார். இதன் அடிப்படையிலேயே மராத்தி திரைப்படமான "பஹிலி மங்லகௌர்" திரைப்படத்தில் பின்னணிப் பாடகியாகப் பாடியுள்ளார்.  

## எழுதிய புத்தகங்கள்

1. நிராகஸ் निरागस
1. சிலாங்கன் शिलांगण
1. குணசாதி குனிதரி कुणासाठी कुणीतरी
1. ஜாக் जाग
1. சைதன்யா चैतन्या
1. சாக்சாத்கார் साक्षात्कार
1. உமாலா उमाळा
1. சிமகடே चिमखडे अर्थात बडबड गीते
1. உபகாரம் उपहार
1. ஸ்வாகா स्वाहा
1. நாதபிரம்மம் नादब्रह्म
1. பாய்குண पायगुण
1. ஆஸ்வத் आस्वाद
1. தகிஹண்டி दहीहंडी
1. சர்யத் शर्यत
1. ஸ்ரீ கணேசா ஶ்श्रीगणेशा
1. நவி வாட் नवी वाट
1. பாப்லெக் बापलेक
1. அஷ்வத் अश्वत्थ
1. சாருச்சி ஐ चारूची आई

## கட்டுரைகள்

1. ஷ்ரவன்

## எழுதப்பட்ட பாடல்கள்

1. மதுர் ஸ்வரலஹரி யா मधुर स्वरलहरी या
1. சகே பாய் சங்கதே மீ सखे बाई सांगते मी
1. ஹரிச்சி ஏகதாச் முரளி हरीची ऐकताच मुरली
1. கி சாகர நீலாம்பர हे सागरा नीलांबरा

## வாழ்க்கை
அவரது 2005 ஆம் ஆண்டு நவம்பர் 1 ஆம் தேதி தனது 80வது வயதில் நீண்ட காலமாக இருந்த நோயால் இறந்த இவரது நினைவாக, அவரது குடும்பத்தினர் தேவநாகரி யூனிகோட் எழுத்துருவான "அக்ஷரயோகினி"யை வெளியிட்டுள்ளனர்.
# தசா சூரி

**தசா சூரி** (Tasha Suri) இந்திய வம்சாவளியைச் சேர்ந்த பிரித்தானிய கற்பனை எழுத்தாளர் மற்றும் முன்னாள் கல்வி நூலகர் ஆவார்.  

2018 ஆம் ஆண்டில் வெளியிடப்பட்ட இவரது முதல் புதினமான மணல் சாம்ராஜ்யம் (*எம்பயர் ஆஃப் சாண்ட்*) 2019 ஆம் ஆண்டில் பிரித்தானிய கற்பனை புத்தக விருதுகளில் சிறந்த புதுமுகம் (சிட்னி ஜே பவுண்ட்ஸ்) என்ற விருதை சூரிக்கு கிடைக்க உதவியுள்ளது. மேலும் இந்த புதினம், டைம் இதழால் 2020 ஆம் ஆண்டில் வெளியான 100 சிறந்த கற்பனை புத்தகங்களில் ஒன்று எனவும் பட்டியலிடப்பட்டுள்ளது. 2022 ஆம் ஆண்டில், அவரது மற்றொரு புதினமான *மல்லிகை அரியணை (தி ஜாஸ்மின் திரோன்)* சிறந்த புதினத்திற்கான உலக கற்பனை புத்தக விருதை வென்றுள்ளது.  

## சுயசரிதை
தசா, இலண்டனின் காரோவில் இந்திய வம்சாவளி பஞ்சாபி பெற்றோருக்குப் பிறந்தவர். அடிக்கடி விடுமுறைக்காக இந்தியா வந்துபோகும் பழக்கமுடையவர்களாக இவரது குடும்பம் இருந்துள்ளது.  

வார்விக் பல்கலைக்கழகத்தில் ஆங்கிலம் மற்றும் எழுத்தில் படைப்பாற்றல் படித்துள்ள இவர் முன்னதாகஇலண்டன் இம்பீரியல் கல்லூரியில் கல்வி நூலகராக பணியாற்றியுள்ளார், தற்போது முழுநேர எழுத்தாளராக இருந்து வருகிறார்.  

## நூல் பட்டியல்

### எரியும் ராஜ்யங்கள் முத்தொகுப்பு

- மல்லிகை_சிம்மாசனம்
- *ஒலியாண்டர் வாள்*, 2022
- *தாமரைப் பேரரசு*, 2024

### அம்பாவின் புத்தகங்கள் - இரண்டு பாகங்கள்

- *மணல் சாம்ராஜ்யம்*, 2018
- *சாம்பல் சாம்ராஜ்யம்*, 2019

### இளம் வயது வந்தவர்

- *ஆத்மாக்கள் எதைக் கொண்டு உருவாக்கப்படுகின்றன: எ வுதரிங் ஹைட்ஸ் ரீமிக்ஸ்*, 2022
- *டாக்டர் ஹூ - த தசாப்தங்களின் தொகுப்பு - 1970கள் - தி கிரேடில்*, 2023
# செரிங் இலாண்டோல்

**செரிங் இலாண்டோல்** (*Tsering Landol*) என்பவர் இந்திய மகளிர் மருத்துவ நிபுணர் மற்றும் இந்தியாவின் இலடாக்கு ஒன்றிய பிரதேசத்தில் மகளிர் நல முன்னோடிகளில் ஒருவர். இவர் லே<nowiki/>யில் உள்ள சோனம் நோர்பூ நினைவு அரசு மருத்துவமனையில் பணியாற்றினார். மேலும் பிற மருத்துவக் கல்வி நிறுவனங்களுடனும் தொடர்புடையவர்.  

## விருது
மருத்துவத்துறையில் இவருடைய பங்களிப்புகளுக்காக இந்திய அரசாங்கம் 2006-இல் பத்மசிறீ மற்றும் 2020-இல் பத்ம பூசண் விருதை இவருக்கு வழங்கியது. இந்தக் கௌரவத்தைப் பெற்ற முதல் இலடாக்கு பெண் மருத்துவர் இவராவார். 'வால் ஆப் பேமில்' இவர் இடம்பெற்றுள்ளார். இது இவரின் வாழ்க்கை அல்லது இருப்பு முழுவதும் சிறந்து விளங்கியவர்கள் பெருமை மற்றும் மகத்துவத்தை எடுத்துக்காட்டுவதாகும். சிறந்த சாதனைகளை அடைந்த மற்றும்/அல்லது சமூகத்திற்குக் குறிப்பிடத்தக்கப் பங்களிப்பைச் செய்த தனிநபர்கள் மற்றும் குழுக்களை இச்சுவர் அங்கீகரிக்கிறது. புகழ்பெற்ற இலடாக்கு நாட்டுப்புற இசைக்கலைஞரான மோருப் நம்கியாலின் வாழ்க்கை குறித்த ஆவணப்படமான *தி சாங் கலெக்டரில்* லாண்டோல் இடம்பெற்றுள்ளது. 2020ஆம் ஆண்டில் இந்தியாவின் மூன்றாவது உயரிய குடிமகன் விருதான பத்ம பூசண் இவருக்கு வழங்கப்பட்டது.  

## மேலும் பார்க்கவும்

- மோருப் நம்கியால்
# கீர்த்தனா குமார்


**கீர்த்தனா குமார்** (*Kirtana Kumar* பிறப்பு 8 மார்ச் 1966) என்பவர் பெங்களூரில் உள்ள ஒரு இந்திய நடிகை, இயக்குநர், திரைப்பட படைப்பாளி ஆவார். இவர் நாடகம், திரைப்படம் குறித்து எழுதிவருகிறார். அவை பல்வேறு தேசிய இதழ்களில் வெளியாகின்றன. இவர் ஐரோப்பிய செவ்வியல் மற்றும் அமெரிக்க இலக்கியத்தில் முதுகலைப் பட்டம் பெற்றவர். *நாடகம்,* திரைப்படம் போன்றவற்றில் இவரது பங்களிப்புக்காக *மெக்ஆர்தர் அறக்கட்டளை* மற்றும் கலைக்கான இந்தியா அறக்கட்டளை உட்பட பல முக்கிய விருதுகள் மற்றும் பெல்லோஷிப்களைப் பெற்றுள்ளார். இவர் பெங்களூரில் உள்ள சோபியா உயர்நிலைப் பள்ளியில் படித்தார். இவர் பெண் கலைஞர்கள் குழுவின் அறங்காவலராக உள்ளார், குழந்தைகளுக்கான நாடக பட்டறையை ஆண்டு முழுவதும் நடத்தி வருகிறார். மேலும் பெங்களூரில் உள்ள கிராமப்புற கலைஞர்கள் வசிப்பிடமான இன்ஃபினைட் சோல்ஸ் ஃபார்மின் இணை உரிமையாளராகவும் இவர் உள்ளார்.  

## நாடக வாழ்க்கை
கீர்த்தனா குமார் "தி லாஸ் ஏஞ்சல்ஸ் தியேட்டர் சென்டரில்" தி ஏசியன்-அமெரிக்கன் தியேட்டர் பிராஜெக்ட் மூலம் ஆறு ஆண்டுகள் பயிற்சி பெற்று நடிகராக இருந்தார். இவர் சுசுகி தியேட்டர் (ம) புடோ, தங்-டா, களரி பயட்டு மற்றும் குரல் நுட்பத்தில் பயிற்சி பெற்றவர். இவர் மற்ற கலைஞர்களுடன் தொடர்ந்து கற்று பயிற்சி அளித்து வருகிறார்.  

பல ஆண்டுகளாக, இலண்டனில் உள்ள குவெஸ்டர்ஸ் நாடக அரங்கில் "ஆக்னஸ் ஆஃப் காட்", "கதி & பகவதாஜுகம்", லாஸ் ஏஞ்சல்ஸ், காஸ்ட் நாகர அரங்கில் பில் சி. டேவிசின் "ஸ்பைன்", திரெஸ்டில் நாடக அரங்கில் "சகுந்தலா", செயின்ட் அல்பன்ஸ் மற்றும் ஸ்ரீ அரவிந்தரின் சாவித்திரியை தழுவி எழுதப்பட்ட நாடகமான "இன் தி ஹவர் ஆஃப் காட்" போன்ற நாடகங்களில் இவர் முக்கிய பாத்திரங்களை ஏற்றார். இவரது தயாரிப்பான "தி மெய்ட்ஸ்" ரங்க சங்கரா விழா மற்றும் ரங்கயானாவில் நடந்த பகூரூபி விழா உட்பட பல அரங்கேற்றபட்டது. இவரது தனிப் படைப்பில் டேரியோ ஃபோ "மெடியா" & "ஆர்கஸ்மோ அடல்டோ", "அன்ரூலி வுமன் - அல்லது ஷேக்ஸ்பியர்ஸ் சிக்ஸ்" ஆகியவை அடங்கும், இது ஷேக்ஸ்பியரின் நாடகங்களில் பெண் கதாபாத்திரங்களை அடிப்படையாகக் கொண்டு இவர் வடிவமைத்த நாடகம் ஆகும். "தி வெடிங் பார்ட்டி" என்ற நாடகத்துக்காக இந்தியா ஃபவுண்டேஷன் ஃபார் தி ஆர்ட்சிடமிருந்து மானியம் பெற்றார், இது மிகவும் விமர்சன ரீதியான பாராட்டைப் பெற்ற நாடகமாக இருந்தது. அதைத் தொடர்ந்து, இவர் யூஜின் அயோனெஸ்கோவின் "தி பால்ட் சோப்ரானோ" ஐ இயக்கினார் மேலும் மிக அண்மையில், ஜாக்ரிதி தியேட்டருக்காக டாரியோ ஃபோவின் "ஆர்கஸ்மோ அடல்டோ எஸ்கேப்ஸ் ஃப்ரம் தி ஜூ"வை இயக்கி நடித்தார். இவர் தற்போது ஸ்டீவன் பெர்காஃப்பின் "தி சீக்ரெட் லவ் லைஃப் ஆஃப் ஓபிலியா"வை பெங்களூர் மேடைக்காக இயக்கி வருகிறார்.
# எ. சொ. அப்பாசாமி

**எலிசபெத் சொர்னம் கொர்னேலியசு அப்பாசாமி** (*E. S. Appasamy*-1878 - 1963), **திருமதி பால் அப்பாசாமி** அல்லது **எ. சொ. அப்பாசாமி** என்று தொழில் ரீதியாக அறியப்பட்டவர், ஓர் இந்தியச் சமூக சேவகர் மற்றும் கல்வியாளர் ஆவார். இவர் சென்னையில் இளையோர் மகளிர் கிறித்துவ சங்கத்தில் பணிபுரிந்தார். மேலும் 1920களில் இந்தியாவில் தேசியச் சமூக சேவையமைப்பின் தேசியச் செயலாளராக இருந்தார். 1924ல் பெண்களுக்காக வித்யோதயா பள்ளியை நிறுவினார்.  

## இளமை
எலிசபெத் சொர்ணம் (அல்லது சுவர்ணம்) கொர்னேலியசு 1878ஆம் ஆண்டில் சாலமன் துரைசாமி கொர்னேலியசு மற்றும் எசுதர் இராஜநாயகம் ஆகியோரின் பத்துக் குழந்தைகளில் ஒருவராகப் பிறந்தார். இவருடைய பெற்றோர் கிறித்தவர்கள். இவரது தந்தை பொதுப்பணித்துறையில் பணிபுரிந்தார். இவர் புனேயில் உள்ள எபிபானி உயர்நிலைப் பள்ளியில் பயின்றார். மேலும் சென்னையில் உள்ள மாநிலக் கல்லூரியில் சேர்ந்த ஐந்தாவது பெண்மணி ஆவார். இவர் இங்கு இளங்கலைப் பட்டம் பெற்றார்.  

## தொழில்
அப்பாசாமி தேசியச் சேவை அமைப்பின் அகில இந்தியப் பெண் செயலாளராகவும், சென்னை, இளம் பெண்களின் கிறித்தவச் சங்க துணைத் தலைவராகவும் இருந்தார். சென்னையில் இவரது சகாக்களில் அரசியல்வாதி மோனா ஹென்ஸ்மேன் மற்றும் மருத்துவர் முத்துலட்சுமி ரெட்டி ஆகியோர் அடங்குவர். வேலை, பேச்சு, ஏற்பாடு, நிதி திரட்டுதல் என இந்தியா முழுவதும் பயணம் செய்துள்ளார். இவர் 1924-இல் பல்லாவரம் என்ற இடத்தில் பெண்களுக்கான கிறிஸ்தவ உறைவிடப் பள்ளியான வித்யோதயா பள்ளியை நிறுவினார். இவரது மகள் விமலா பள்ளியின் முதல் மாணவிகளில் ஒருவர்.  

1924ஆம் ஆண்டு வாசிங்டன், டி. சி.யில் நடந்த இளம் பெண்களின் கிறிததவச் சங்கத்தின் உலகக் குழுக் கூட்டத்தில் இந்தியாவைப் பிரதிநிதித்துவப்படுத்தி, "பெண்கள் கல்வியின் இலட்சியங்கள்" என்ற தலைப்பில் பேசுவதற்காகச் சிங்கப்பூருக்குச் சென்றார். 1928ஆம் ஆண்டில் இவர் பண்டித ரமாபாயின் வாழ்க்கை வரலாற்றை எழுதினார். மேலும் இவர் அமெரிக்காவிற்குப் பயணம் செய்தார். இவர் டிட்ராயிட், மிச்சிகன் நகரில் ஒரு பன்னாட்டுக் கூட்டத்தில் கலந்து கொண்டார்.  

## வாழ்க்கை மற்றும் குடும்பம்
சுவர்ணம் கொர்னேலியசு வழக்கறிஞரும் நீதிபதியுமான பால் அப்பாசாமியை மணந்தார். இவர்களுக்கு நான்கு குழந்தைகள்: மேரி விமலா, ஜான் பாசுகர், எசுதர் ஜெயா மற்றும் சாந்த் பால். 1936 முதல் 1965 வரை வித்யோதயா பள்ளியின் தலைமையாசிரியராக இருந்தார். மகள் ஜெயா அப்பாசாமி கலைஞர், எழுத்தாளர், கல்லூரிப் பேராசிரியர் மற்றும் அறிஞர் ஆவார். மகன் எஸ். பால் அப்பாசாமி 1960களில் இந்தியா மற்றும் இலங்கை இளம் பெண்களின் கிறிஸ்தவ சங்கத்தின் கல்வியாளராகவும் பிரதிநிதியாகவும் இருந்தார். இவரது பேத்தி மருத்துவர் சத்யா பிரிங்க் கனடாவில் ஒரு சமூகவியலாளர் மற்றும் கொள்கை ஆலோசகர் ஆவார்.
# தாரிணி தேசாய்



**தாரிணி தேசாய்,** இந்தியாவின் குசராத்தைச் சேர்ந்த சிறுகதை எழுத்தாளர் ஆவார்.  

## வாழ்க்கை
பரோடாவில் (தற்போதைய வதோதரா) 22 டிசம்பர் 1935 அன்று சுதாபென் மற்றும் ருத்ரபிரதாப் முன்ஷிக்கு மகளாகப் பிறந்த தாரிணியிம் குடும்பம் குசராத் மாநிலத்தின் ஆனந்து மாவட்டத்தில் உள்ள பெட்லாட் என்பதைச் சேர்ந்ததாகும். தனது ஆரம்ப மற்றும் இடைநிலைக் கல்வியை பரோடாவிலேயே முடித்துள்ள இவர் 1957 ஆம் ஆண்டில் மகாராஜா சாயாஜிராவ் பல்கலைக்கழகத்தில் தத்துவம் மற்றும் உளவியலில் இளங்கலையும் பம்பாய் வில்சன் கல்லூரியில் தத்துவத்தில் முதுகலை படித்து முடித்துள்ளார். தொடர்ந்து 1956 ஆம் ஆண்டில் இந்திய பாரம்பரிய இசையில் பட்டயம் பெற்ற இவர், *கியாரெக்* என்ற இலக்கிய இதழில் ஆசிரியராக பணியாற்றியுள்ளார்.  

1955 ஆம் ஆண்டில் குஜராத்தி கவிஞரும் விமர்சகருமான சுதிர் தேசாய் என்பவரை மணந்துள்ளார். இத்தம்பதியருக்கு சன்ஸ்கர் தேசாய் என்ற மகனும், சமஸ்கிருதிராணி தேசாய் மற்றும் திவானி தேசாய் என்ற இரண்டு மகள்களும் உள்ளனர். இவரது மகன் மூத்த ஆவணப்பட இயக்குனராகவும், மகள்கள் இருவரும் கவிஞர்களாகவும் உள்ளார்கள்.  

## தொடக்கம்
இவரது கல்லூரி வாழ்க்கையிலேயே எழுதத் தொடங்கியுள்ள தாரணியின் முதல் வானொலி நிகழ்ச்சியான *நவராத்திரி* 1951 ஆம் ஆண்டில் அனைத்திந்திய வானொலியின் பரோடா மையத்திலிருந்து ஒளிபரப்பப்பட்டுள்ளது. 1962 ஆம் ஆண்டில் இவரது மற்றொரு வானொலி நிகழ்ச்சி அனைத்திந்திய வானொலியின் பம்பாய் மையத்திலிருந்து ஒளிபரப்பப்பட்டுள்ளது. 1966 ஆம் ஆண்டில் *சாந்தனி* இதழில் இவரது முதல் கதையான *சந்திப்பு* என்பது வெளியாகியுள்ளது. இவரது சிறுகதை *கபரோ பான் சாலி ஷேக் சே* என்பது ராதேஷ்யம் ஷர்மாவால் தொகுக்கப்பட்டு வெளியிடப்பட்டுள்ளது.  

1984 ஆம் ஆண்டில் வெளியிடப்பட்*ட பாக் போல்டா லேஜ் சே* என்பது இவரது பதினைந்து சிறுகதைகளின் முதல் தொகுப்பாகும்.  

மற்றொரு சிறுகதைத் தொகுப்பான *ராஜா மகாராஜா ஜெ* என்பது "மாயை" என்ற விஷயத்தை மையமாகக் கொண்ட பதினான்கு சிறுகதைகளைக் கொண்டு 1992 ஆம் ஆண்டில் வெளியாகியுள்ளது.  

*2*003 ஆம் ஆண்டில் அவரது மூன்றாவது சிறுகதைத் தொகுப்பு பல்வேறு சோதனைக் கதைகளைத் தொகுத்து வெளியிடப்பட்ட *மெரூன் ஜம்லி குலாபி* (2003) என்பதாகும். 2008 ஆம் ஆண்டில் இவரது நான்காவது சிறுகதைத் தொகுப்பான *கோமல் பஞ்சம் ஜா* (2008) என்பது வெளியாகியுள்ளது.  

*சிம்புதாடா* மற்றும் *கஞ்சி காஞ்சி அனே வஞ்சி ஆகிய* குழந்தைகளுக்கான கதைகளையும் தாரணி எழுதியுள்ளார். *தாரினிபஹென் தேசாய் நி ஷ்ரேஷ்டா வர்தாவோ* என்பது இவரது தேர்ந்தெடுக்கப்பட்ட கதைகளின் தொகுப்பாகும். அவரது கதைகள்தாரினிபஹேன் தேசாய் நி வர்தாவோ: அஸ்வத் மற்றும் அவ்போத் என்ற தலைப்பில் பகுப்பாய்வு செய்யப்பட்டு அதில் பல அறிஞர்கள் இவரது கதைகளை பகுப்பாய்வு செய்து எழுதியுள்ளனர். *சாத் தாலி ராமதாதி க்ஷனோ* என்பது இவரது பேனா ஓவியங்களின் தொகுப்பாகும்.  

## விருதுகள்
2004 இல், தாரணிக்கு தூம்கேது விருது வழங்கப்பட்டுள்ளது. இவரது கதைத் தொகுப்புகள் குஜராத் சாகித்ய அகாடமி மற்றும் குஜராத்தி சாகித்ய பரிஷத் ஆகியவற்றால் பரிசளிக்கப்பட்டுள்ளது.
# பீம்லா போடார்

**பீம்லா போடார்** (*Bimla Poddar*) என்பவர் இந்தியச் சமூகச் சேவகர், தொழிலதிபர், பரோபகாரர் மற்றும் *ஞான பிரவாகாவின்* நிறுவனர் ஆவார். *ஞான பிரவாகா* வாரணாசியை தளமாகக் கொண்ட கலாச்சார ஆய்வு மையம். இம்மையம் இந்தியாவின் கலாச்சாரப் பாரம்பரியத்தைப் பாதுகாக்கும் முயற்சிகளில் ஈடுபட்டுள்ளது. இந்த அமைப்பின் கீழ், போடார் இந்தியாவின் கலாச்சாரம் ஆராய்வது தொடர்பான நடவடிக்கைகளில் ஈடுபட்டுள்ளார். பண்டைய இந்தியாவின் கலைப்பொருட்கள் அடங்கிய பாரம்பரிய அருங்காட்சியகத்தைப் பராமரித்து வருகின்றார். இந்தியாவின் உத்தரப் பிரதேச மாநிலத்தில் உள்ள வாரணாசியில் பிறந்து வளர்ந்தவர் பீமல் குமார் போடாரைத் (பணக்கார வணிகக் குடும்பத்தில் பிறந்தவர்) திருமணம் செய்து கொண்டார். மேலும் அம்புஜா உட்படப் பல குடும்ப நல அமைப்புகளின் இயக்குநராக இருந்தார். இதில் அம்புஜா சிமெண்ட் நிறுவனமும் ஒன்று.  

## மேலும் பார்க்கவும்

- இந்தியாவின் கலாச்சாரம்
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/புதிய கட்டுரைகளுக்கான தலைப்புகள்

<div>  

</div>  

1. கணிதம்: விக்கிப்பீடியா:விக்கித்திட்டம் கணிதம்/உருவாக்க வேண்டிய கட்டுரைகள்
1. வேதியியல்: விக்கிப்பீடியா:விக்கித்திட்டம் வேதியியல்/உருவாக்க வேண்டிய கட்டுரைகள்
1. விலங்கியல்: விக்கிப்பீடியா:விக்கித்திட்டம் விலங்குகள்/உருவாக்க வேண்டிய கட்டுரைகள்

## இயற்பியல்
1. ஒப்புமின்னழுத்தப் பரப்பு - Potentiometric surface
1. Classical fluid
1. Relative locality
1. நிலை வெளி - State space
1. Gravitational contact terms
1. Spatial scale
1. Covariance group
1. தொடாவிசை - Non-contact force
1. Super Bloch oscillations
1. Contracted Bianchi identities
1. Physical system
1. Front
1. காவியழுத்தம் - Vector potential
1. Long-slit spectroscopy
1. Quasistatic approximation
1. Mean inter-particle distance
1. Unification of theories in physics
1. Generalized Lagrangian mean

## உயிரியல்
1. Thanatocoenosis
1. Smash and Grab (biology)
1. Perennation
1. Psammon
1. Subvariety
1. Biofact
1. Suctorial
1. Rimose
1. Tiller
1. Permissiveness
1. Monoclonality
1. Xerophile
1. Range state
1. Oxford Dictionary of Biology
1. Monogastric
1. Relict
1. Substrate
1. Photokinesis
1. Sociome
1. Oophagy
1. Gracility
1. Perceptual trap
1. Paratype
1. Haplotype block
1. Syngameon
1. Photoautotrophism
1. Suresh Kumar Rayala
1. J. P. Yadav
1. Harren Jhoti
1. Natasha Mhatre
1. Arun Kumar Shukla
1. Debasis Dash
1. Sanjay Gubbi

## தாவரவியல்
1. தாவரவியல் பெயர் - Botanical name
1. தாவர வளம் - Flora
1. Segregate
1. Phrase name
1. Subvariety
1. Classes Plantarum
1. Principle of typification
1. Combinatio nova
1. Revisio Generum Plantarum
1. Flora Svecica
1. Isonym
1. Globoid
1. Ideotype
1. Crown sprouting
1. Plants of the World Online
1. Orthographical variant
1. Division
1. World Checklist of Selected Plant Families
1. Subaerial
1. World Flora Online
1. Syntype
1. Graft-chimaera
1. Auctorum
1. Supplementum Plantarum
1. International Plant Names Index
1. Fundamenta Botanica
1. Syllable stress of Botanical Latin
1. Descriptive botanical name
1. Alliance
1. Nomen illegitimum
1. Paratype
1. Nomen nudum
1. Sanctioned name
1. Basionym
1. Kleptotype
1. N. Sasidharan
1. K. Ramiah
1. Shripad Narayan Agashe
1. Upendranath Kanjilal
1. Alfred Wyndham Lushington
1. Kartar Singh Thind
1. Giri Raj Singh Sirohi
1. Pabitra Kumar Sen
1. Palpu Pushpangadan
1. Atulananda Das
1. H.Y. Mohan Ram
1. Arjula Ramachandra Reddy
1. T. S. Nayar
1. George Gammie
1. Solipuram Madhusudhan Reddy
1. Triloki Nath Khoshoo
1. Raol Shree Dharmakumarsinhji
1. Wilhelm Sulpiz Kurz
1. Kalipada Biswas
1. Shankar Purushottam Agharkar
1. Anindya Sinha
1. Anuradha N. Naik
1. Sahay Ram Bose
1. Prakash Kumar Pallathadka
1. Debabarta Chatterjee
1. Ananda Chandra Dutta

## வணிகவியல்
1. அமைதியான வர்த்தகம் - Silent trade
1. எதிர் வர்த்தகம் - Countertrade
1. எல்லை வர்த்தகம் - Border trade
1. நிலையான வழக்கமான வர்த்தக உறவுகள் - Permanent normal trade relations
1. வர்த்தக தொல்லியல் - Archaeology of trade
1. வர்த்தகத்திற்கான உதவி - Aid for Trade
1. வர்த்தகம் - Commerce
1. விண்வெளி வணிகம் - Space trade

## அன்றாடப் பயன்பாடுகள்
1. ரிமார்கபிள் (கைக் கணினி) - Remarkable (tablet)
1. திறன்கடிகாரம் - Smartwatch

<div>  

</div>
# உருபீடியம் மூவயோடைடு



**உருபீடியம் மூவயோடைடு** (*Rubidium triiodide*) என்பது RbI<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் நேர்மின் அயனியும் (Rb<sup>+</sup>) அயோடைடு எதிர்மின் அயனியும் I<sup>−</sup><sub>3</sub>.சேர்ந்து இச்சேர்மம் உருவாகிறது.  

## தயாரிப்பு
உருபீடியம் அயோடைடுடன் அயோடின் சேர்ந்த நீர்த்த கரைசலை சூடாக்குவதன் மூலம் உருபீடியம் மூவயோடைடு உருவாகும்.:  

::RbI + I<sub>2</sub> → RbI<sub>3</sub>  

## பண்புகள்
உருபீடியம் மூவயோடைடு செஞ்சாய்சதுரப் படிகக் கட்டமைப்பில் கருப்பு நிறப் படிகங்களாகக் காணப்படுகிறது. Pnma என்ற இடக்குழுவில் அலகு செல் அளவுருக்கள் a = 1090.8 பைக்கோமீட்டர், b = 665.5 a = 1090.8 பைக்கோமீட்டர், c = 971.1 a = 1090.8 பைக்கோமீட்டர் என்ற அலகு செல் அளவுருக்கள் கொண்டு சீசியம் மூவயோடைடு சேர்மத்தின் கட்டமைப்பை ஒத்த கட்டமைப்பில் படிகமாகிறது. ஆனால் இவ்வினைகள் சமீபத்திய ஆய்வுகளால் மறுக்கப்பட்டன.
# பாலோப்சிசு


**பாலோப்சிசு** (தாவரவியல் வகைப்பாடு: *Phaulopsis*) என்பது முண்மூலிகைக் குடும்பம் என்ற பூக்கும் தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Willd. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1800 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, ஆப்பிரிக்கா, வளைகுடா நாடுகள், கிழக்கு இமயமலை முதல் சீனாவரையும், இந்தோசீனா ஆகிய நில எல்லைகளில் இருக்கின்றன.  

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 21 இனங்களை, பன்னாட்டு தாவரவியல் அமைப்புகளோடு வெளியிட்டுள்ளது. அவை வருமாறு;—  

1. Phaulopsis aequivoca
1. Phaulopsis angolana
1. Phaulopsis barteri
1. Phaulopsis ciliata
1. Phaulopsis dorsiflora
1. Phaulopsis gediensis
1. Phaulopsis grandiflora
1. Phaulopsis imbricata
1. Phaulopsis johnstonii
1. Phaulopsis lankesterioides
1. Phaulopsis latiloba
1. Phaulopsis lindaviana
1. Phaulopsis marcelinoi
1. Phaulopsis micrantha
1. Phaulopsis pulchella
1. Phaulopsis sangana
1. Phaulopsis savannicola
1. Phaulopsis semiconica
1. Phaulopsis symmetrica
1. Phaulopsis talbotii
1. Phaulopsis verticillaris
# உருபீடியம் செருமேனியம் அயோடைடு



**உருபீடியம் செருமேனியம் அயோடைடு** (*Rubidium germanium iodide*) என்பது RbGeI<sub>3</sub>என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் மற்றும் செருமேனியம் ஆகிய தனிமங்களின் மும்மை ஆலைடு சேர்மம் என்று இது வகைப்படுத்தப்படுகிறது. ஒளிமின்னழுத்த பயன்பாடுகளுக்கான நச்சுத்தன்மை வாய்ந்த CH<sub>3</sub>NH<sub>3</sub>PbI<sub>3</sub> சேர்மத்திற்கு இது ஒரு சாத்தியமான இணையாகக் கருதப்படுகிறது.  

## தயாரிப்பு
செருமேனியம்(II) ஐதராக்சைடுடன் ஐதரயோடிக் அமிலத்தில் கரைக்கப்பட்ட உருபீடியம் அயோடைடு கரைசலைச் சேர்த்து வினைபுரியச் செய்வதன் மூலம் உருபீடியம் செருமேனியம் அயோடைடை தயாரிக்கலாம்.:  

::Ge(OH)<sub>2</sub> + RbI + 2 HI → GeRbI<sub>3</sub> + 2 H<sub>2</sub>O  

## பண்புகள்
உருபீடியம் செருமேனியம் அயோடைடு பல்வேறு சிதைந்த பெரோவ்சிகைட்டு போன்ற கட்டமைப்புகளுடன் பல்லுருவங்களில் காணப்படுகிறது. இது Ge2<sup>+</sup> அயனியின் மையத்தில் உள்ள "பிணைப்பு அல்லாத" இணை எலக்ட்ரான்களின் செல்வாக்கை பிரதிபலிக்கிறது.  

அறை வெப்பநிலையில், உருபீடியம் செருமேனியம் அயோடைடு கருப்பு நிறத்தில் கனசதுர பெரோவ்சிகைட்டு வடிவத்தைக் கொண்டுள்ளது. -29 ° செல்சியசு வெப்பநிலை மற்றும் -52 °செல்சியசு வெப்பநிலைகளுக்கு இடையே கருப்பு செஞ்சாய் சதுர வடிவமும்; -52 °செல்சியசு வெப்பநிலை மற்றும் -92 °செல்சியசு வெப்பநிலைகளுக்கு இடையே போர்டாக்சு-சிவப்பு நேர்சாய்சதுர பெரோவ்சிகைட்டு வடிவமும்; மற்றும் -92 ° செல்சியசு வெப்பநிலைக்குக் கீழே எலுமிச்சை-மஞ்சள் நேர்சாய்சதுர வடிவமும் கொண்ட பண்புகளை உருபீடியம் செருமேனியம் அயோடைடு வெளிப்படுத்துகிறது.
# திருதராட்டிரன் (பௌத்தம்)


**திருதராட்டிரன்** பௌத்தத்தில் ஒரு முக்கிய தெய்வம் மற்றும் நான்கு பரலோக மன்னர்களில் ஒருவர். அவரது பெயர் "தேசத்தை நிலைநிறுத்துபவர்" என்று பொருள் தரும்.  

## பெயர் காரணம்
திருதராட்டிரன் என்ற பெயர் *திருதா* (உடைமை; தாங்குதல்) மற்றும் *ராட்டிரா* (ராஜ்யம்; பிரதேசம்) ஆகிய வார்த்தைகளின் சமசுகிருத கலவையாகும். இவருடைய மற்ற பெயர்கள் பின்வருமாறு:  

- பாரம்பரிய சீனம் : 持國天; எளிமைப்படுத்தப்பட்ட சீனம் : 持国天; பின்யின் : சிகுயோ தியான்; சப்பானிய மொழி: ஜிகோகுடென்; கொரியன் மொழி : 지국천 ஜிகுக் சியோன்; வியட்நாமிய மொழி: திரை குவோக் தின் (Trì Quốc Thiên), சமஸ்கிருத திருதராஷ்டிரத்தின் கல்கு
- பாரம்பரிய சீனம் : 提頭頼吒; எளிமைப்படுத்தப்பட்ட சீனம் : 提头赖吒; பின்யின் : டிடோஉலைசா; சப்பானிய மொழி:டைஸுரதா; கொரியன் : 제두뢰타; தகலாகு மொழி: தளடளஸ்ட்லா; வியட்நாமிய மொழி:டே-டது-லாய்-ற்ற. இது அசல் சமஸ்கிருதப் பெயரின் ஒலிபெயர்ப்பு.
- திபெத்தியன் மொழி : ཡུལ་འཁོར་སྲུང, வைலி: யுல் 'கோர் ஸ்ருங், யுல்கோர் சங்', "பகுதியின் பாதுகாவலர்"
- தாய் மொழி : ท้าวธตรฐ தாவோ தடாரோட் என்பது பாளி ததரதத்தின் நவீன உச்சரிப்பு ஆகும்

## சிறப்பியல்புகள்
கிழக்கு திசையின் பாதுகாவலர் திருதராட்டிரர். அவர் சுமேருவின் கிழக்குப் பகுதியில் வசிக்கிறார். அவர் கந்தர்வர்கள் மற்றும் பிசாசுகளின் தலைவர்.  

திருதராட்டிரரின் பெரும்பாலான கிழக்கு ஆசிய சித்தரிப்புகள் அவர் வீணை வாசிப்பதைக் காட்டுகின்றன, ஆனால் இந்த மையக்கருத்தின் இருப்பு மாறுபடுகிறது.  

## தேரவாதம்
தேரவாத பௌத்தத்தின் நியதியில், திருதராட்டிரர் *ததரதத்தன்* என்று அழைக்கப்படுகிறார். *ததரதத்தன்* சதுமஹாராஜனோ அல்லது "நான்கு பெரிய அரசர்களில்" ஒருவர். ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள். அவருக்கு "இந்திரன்" என்ற பட்டப்பெயர் கொண்ட பல மகன்களும், *சிரி* என்ற மகளும் உள்ளனர்.  

## சீனா
சீனாவில், திருதராட்டிரர் இசையின் கடவுளாகக் கருதப்படுகிறார். சீன பௌத்த உருவப்படத்தில், அவர் தனது கைகளில் ஒரு பைபாவை வைத்திருக்கிறார். இது உணர்வுள்ள மனிதர்களை புத்த மதத்திற்கு மாற்ற இசையைப் பயன்படுத்துவதற்கான அவரது விருப்பத்தைக் குறிக்கிறது. அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்<nowiki/>களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும் நான்கு பரலோக அரசர்களின் மண்டபத்தில் வைக்கப்படுகிறார். அவரது பெயர் எதிரிகளுக்கு எதிராக ஒரு நாட்டை ஆதரிக்க அவர் உதவ முடியும் என்ற நம்பிக்கையைக் குறிக்கிறது.  

## சப்பான்
சப்பானில், சிகோகுடென் பொதுவாக கடுமையான வெளிப்பாட்டுடன் சித்தரிக்கப்படுகிறது. அவர் கவசம் அணிந்திருப்பார், அடிக்கடி வாள் அல்லது திரிசூல ஈட்டியைக் கொண்டிருப்பர்.  

## நாக ராஜா
முற்றிலும் தனியான நபராக இருந்தாலும், பௌத்த இலக்கியத்தில் திருதராஷ்டிரா என்ற நாக அரசரும் இடம்பெற்றுள்ளார். அவர் கடந்தகால வாழ்க்கையில் கௌதம புத்தரின் தந்தையாக இருந்தார், பிந்தையவர் *பூரிதத்தா* என்ற போதிசத்துவராக இருந்தார். *பூரிதத்த ஜாதகத்தில்* அவரது கதையைக் காணலாம். மஹாமாயுரி வித்யாராஜ்ஞி சூத்திரம் மற்றும் மஹாமேகா சூத்திரம் உட்பட பல மகாயான சூத்திரங்களிலும் அவர் குறிப்பிடப்பட்டுள்ளார்
# விருடாகன்

**விருடாகன்** அல்லது **விருட்சகன்** பௌத்தத்தில் ஒரு முக்கிய தெய்வம். அவர் நான்கு பரலோக மன்னர்களில் ஒருவர் மற்றும் ஒரு தர்மபாலர் . விருடாகன் தெற்கு திசையின் காவலர் மற்றும் வளர்ச்சியின் புரவலர். அவர் சுமேரு வின் தெற்குப் பகுதியில் வசிக்கிறார். இவர் கும்பாண்டர் மற்றும் பிரேதங்களின் தலைவர்.  

## பெயர்கள்
விருடாகன் என்ற பெயர் ஒரே மாதிரியான சமஸ்கிருத வார்த்தையிலிருந்து வந்தது, இது தானியத்தை முளைப்பதைக் குறிக்கிறது. எனவே, அவரது பெயர் "அதிகரிப்பு" அல்லது "வளர்ச்சி" என்று பொருள்படும். இவருடைய மற்ற பெயர்கள் பின்வருமாறு:  

- பாரம்பரிய சீனம் : 增長天; எளிமைப்படுத்தப்பட்ட சீனம் : 増長天; பின்யின்: ஸிங் ஜாங் திங்வாங் ; சப்பானிய மொழி:ஸ்ஓஜோட்டன் அல்லது ஸ்வ்சொட்டேன்; கொரியன் மொழி : 증장천왕 *ஜியுங்ஜாங் சியோன்வாங்* ; தகலாகு மொழி: பிருதகா; வியட்நாமிய மொழி : Tăng Trưởng Thiên, சமஸ்கிருத விருட்சகாவின் கல்கு
- பாரம்பரிய சீனம் : 毘楼勒叉; பின்யின் : *பிருரோகுஷா* ; சப்பானிய மொழி: *பிருரோகுஷா* ; கொரியன் மொழி: 비루늑차 *பி*லுநீயூகிச்சி; வியட்நாமிய மொழி: *டீ லாவ் லேக் ஸோயா.* இது அசல் சமஸ்கிருதப் பெயரின் ஒலிபெயர்ப்பு.
- திபெத்திய மொழி : འཕ གས་སྐྱེས་པོ, வைலி: 'ஃபாக்ஸ் ஸ்கைஸ் போ, THL: பாக் கியேபோ, "உன்னத பிறப்பு"
- தாய் மொழி : ท้าววิรุฬหก தாவோ விருன்ஹோக் என்பது பாளி ததரதத்தின் நவீன உச்சரிப்பு ஆகும்

## சிறப்பியல்புகள்
விருடாகன் தெற்கு திசையின் காவலர். அவர் சுமேரு வின் தெற்குப் பகுதியில் வசிக்கிறார். இவர் கும்பாண்டர் மற்றும் பிரேதங்களின் தலைவர். இவர் வளர்ச்சியின் புரவலர். இவருடைய நிறம் நீலம். இவருடைய சின்னம் வாள்.  

## தேரவாதம்
தேரவாத பௌத்தத்தின் நியதியில், விருடாகன் *விருலா* அல்லது *விருலாகா* என்று அழைக்கப்படுகிறார். விருட்சகா என்பது சதுர்மகாராசனோ அல்லது "நான்கு பெரிய அரசர்களில்" ஒருவர், அவர்கள் ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள்.  

## சீனா
சீனாவில், விருடாகாவின் பெயர் *ஸிங் ஜாங் திங்வாங்* (增長天 lit. வளர்ச்சி மன்னன்) என்பது உணர்வுள்ள மனிதர்களுக்கு இரக்கத்தில் வளரக் கற்றுக்கொடுக்கும் திறனைக் குறிக்கிறது. அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும் நான்கு பரலோக அரசர்களின் மண்டபத்தில் வைக்கப்படுகிறார்.  

## சப்பான்
சப்பானில், ஸ்வ்சொட்டேன் (増長天) பொதுவாக கடுமையான வெளிப்பாட்டுடன் சித்தரிக்கப்படுகிறது. அவர் கவசம் அணிந்திருப்பார், அடிக்கடி வாள் அல்லது திரிசூல ஈட்டியைக் கொண்டிருப்பர்.
# உருயெல்லியே


**உருயெல்லியே** (தாவர வகைப்பாடு: *Ruellieae*) என்பது தாவர இனக்குழுவாகும். இக்குழு, முண்மூலிகைக் குடும்பத்தின் துணைக்குடும்பமான முண்மூலிகைத் துணைக்குடும்பத்திலுள்ள எட்டு இனக்குழுக்களில் (Acantheae, Andrographideae, Barlerieae, Justicieae, Neuracantheae, Physacantheae, Ruellieae) ஒன்றாகும். இந்த இனக்குழுவில் கீழ்காணும் துணையினக்குழுக்கள் வகைப்படுத்தப்பட்டுள்ளன. கடந்த இரு பத்தாண்டுகளாக, முண்மூலிகைக்குடும்பம் பற்றிய மரபிய இனத்தோற்ற (Phylogenetic) அறிவு பெரிதும் முன்னேறியுள்ளது. பல முக்கிய பரம்பரைகள்/இனக்குழுக்கள் இக்குடும்பத்தில் இருப்பதை ஆய்வுகள் நிரூபித்துள்ளன, அவற்றில் பெரும்பாலானவை, அடுத்தடுத்த வகைப்பாட்டியல் (pantropical lineage) வளர்ச்சிக்கு உதவின. இதனால், இந்த இனக்குழுவில் 48 பேரினங்களை உள்ளடக்கப் பட்டன.  

## துணையினக்குழு
- துணைஇனக்குழு (Subtribus)
- Andrographinae
- Barleriinae
- Justiciinae
- Ruelliinae
# பேச்சு

**பேச்சு** (Speech) என்பது மனிதக் குரலின் மூலமாக மொழியைப் பயன்படுத்தி மேற்கொள்ளப்படும் தொடர்பாடலாகும் . ஒவ்வொரு மொழியும் உயிரெழுத்து மற்றும் மெய் ஒலிகளின் ஒலிப்புச் சேர்க்கைகளைப் பயன்படுத்தி சொற்களின் ஒலியை உருவாக்குகிறது.  
## பரிணாம வளர்ச்சி
மொழியின் தோற்றம் பொதுவான பிரச்சனையுடன் தொடர்புடையதாக இருந்தாலும், தனித்துவமான மனிதப் பேச்சு தொடர்பான திறன்களின் படிவளர்ச்சிக் கொள்கையானது அறிவியல் ஆராய்ச்சியின் தனிப் பகுதியாக மாறியுள்ளது. மொழியினை சைகை மூலமாகவோ அல்லது எழுத்துமொழி மூலமாகவோ புரிய வைக்க இயலும் என்பதனால் பேச்சு என்பது கட்டாயமில்லை.  

குரங்குகள், மனிதரல்லாத குரங்குகள் மற்றும் மனிதர்கள் பல விலங்குகளைப் போலவே சமூக தொடர்பு நோக்கங்களுக்காக *ஒலியை* உருவாக்குவதற்கான சிறப்பு வழிமுறைகளை உருவாக்கியுள்ளனர். ஆனால் இதற்காக அது தனது *நாக்கைப்* பயன்படுத்துவதில்லை. மனித இனங்கள் பேசுவதற்கு, நாக்கு, உதடுகள் மற்றும் பிற நகரக்கூடிய பாகங்களைப் பயன்படுத்துகிறது, இததகைய பரிணாம வளர்ச்சி பல அறிஞர்களின் பார்வையில் ஒரு புதிராகவே உள்ளது.  

புதைபடிவ தரவு போதுமானதாக இல்லாததால் மனிதப் பேச்சின் பரிணாம வளர்ச்சியின் காலக்கெடுவை தீர்மானிப்பது சவாலாக உள்ளது. மனிதக் குரல்வழி புதைபடிவமாக கிடைக்கவில்லை.  

#### சிக்கல்கள்

பக்கவாதம், மூளைக் காயம், செவித்திறன் குறைபாடு, வளர்ச்சி தாமதம், ஒரு பிளவு அண்ணம், பெருமூளை வாதம், அல்லது உணர்ச்சிப் பிரச்சினைகளாலும் பேச்சு மற்றும் மொழிக் கோளாறுகள் ஏற்படலாம்.  

### சிகிச்சை
பேச்சு தொடர்பான நோய்கள், கோளாறுகள் மற்றும் நிலைமைகளுக்கு பேச்சு மொழி நோயியல் நிபுணர் அல்லது பேச்சு சிகிச்சையாளர் மூலம் சிகிச்சை அளிக்க முடியும். இந்த மருத்துவர்கள் பேச்சுத் தேவைகளின் அளவை மதிப்பிடுகின்றனர், மதிப்பீடுகளின் அடிப்படையில் நோயறிதல்களைச் செய்கின்றனர், பின்னர் நோயின் தன்மைகளுக்கேற்ப சிகிச்சையளிக்கின்றனர்.
# சர்மிளா போசு


**சர்மிளா போசு** ( *Sarmila Bose* ) ஓர் இந்திய-அமெரிக்கப் பத்திரிகையாளரும் மற்றும் கல்வியாளரும் ஆவார். இவர், ஆக்சுபோர்டு பல்கலைக்கழகத்தில் அரசியல் மற்றும் சர்வதேச உறவுகள் துறையில் சர்வதேச ஆய்வுகளுக்கான மையத்தில் மூத்த ஆராய்ச்சி கூட்டாளியாக பணியாற்றியுள்ளார். வங்காளதேச விடுதலைப் போர் பற்றிய *டெட் ரெக்கனிங்: மெமரீஸ் ஆஃப் தி 1971 பங்களாதேஷ் வார்* என்ற சர்ச்சைக்குரிய புத்தகத்தின் ஆசிரியரும் ஆவார்.  

## ஆரம்ப வாழ்க்கை மற்றும் கல்வி
சர்மிளா போசு இந்தியாவின் தேசிய அரசியலில் விரிவான ஈடுபாடு கொண்ட வங்காளக் குடும்பத்தைச் சேர்ந்தவர். இவர் இந்திய இந்திய விடுதலைப் போராட்ட வீரரான சுபாஷ் சந்திர போசின் பேத்தியும், தேசியவாதியான சரத் சந்திர போசின் பேத்தியும், முன்னாள் அகில இந்திய திரிணாமுல் காங்கிரசு கட்சியின் நாடாளுமன்ற உறுப்பினர் கிருஷ்ண போசு மற்றும் குழந்தை நல மருத்துவர் சிசிர் குமார் போசின் மகளும் ஆவார் .  

சர்மிளா போசு 1959 இல், அமெரிக்க மாசச்சூசெட்சு மாநிலத் தலைநகரம் பாஸ்டனில் பிறந்தார். ஆனால் இந்தியாவின் கொல்கத்தாவில் வளர்ந்தார். அங்கு இவர் பெண்களுக்கான நவீன உயர்நிலைப் பள்ளியில் பயின்றார்.  

தனது மேற்படிப்புக்காக அமெரிக்கா திரும்பினார். பிரைன் மாவ்ர் கல்லூரியில் வரலாற்றில் இளங்கலைப் பட்டமும், ஆர்வர்டு கென்னடி பள்ளியில் பொது நிர்வாகத்தில் முதுகலைப் பட்டமும், ஆர்வர்டு பல்கலைக்கழகத்தில் அரசியல் பொருளாதாரம் மற்றும் அரசாங்கத்தில் முனைவர் பட்டமும் பெற்றார். ஆகியவற்றுக்கு அளித்த பேட்டியில் வரலாற்று சார்பு காரணமாக விமர்சிக்கப்பட்டது. நயீம் மொகைமென், ஊர்வசி புட்டாலியா மற்றும் ஸ்ரீநாத் ராகவன் ஆகிய மூன்று விமர்சகர்களுக்கு இவர் பதிலளித்துள்ளார்.  

## சொந்த வாழ்க்கை
இந்திய இசையில் பயிற்சி பெற்ற சர்மிளா போசு கொல்கத்தாவில் நிகழ்ச்சி நடத்தியுள்ளார். இவரது சகோதரர் சுகதா போசு அரசியலாளர் மற்றும் பேராசிரியர் ஆவார்.
# இராஜ்வன்சி தேவி

**இராஜ்வன்சி தேவி** (*Rajvanshi Devi*)(17 சூலை 1886 - 9 செப்டம்பர் 1962) என்பவர் ஓர் இந்தியச் சுதந்திரப் போராட்ட வீரர் ஆவார். இவர் இந்தியாவின் முதலாவது பெண்மணியாக இந்தியக் குடியரசுத் தலைவர் இராஜேந்திர பிரசாத்தின் மனைவி ஆவார்.  

## வாழ்க்கை
தேவி 17 சூலை 1886-இல் பிறந்தார். இவரது தந்தை அர்ராவில் முக்தியார். இவரது சகோதரர் பலியாவில் வழக்கறிஞராக இருந்தார். இவர் ஒரு பாரம்பரிய இந்து பெண்மணி. இராசேந்திர பிரசாத்துக்கு 12 வயதாக இருந்தபோது இவரை மணந்தார். இவர் இராசேந்திர பிரசாத்துடன் பலியா மாவட்டத்தில் உள்ள தாலன் சாப்ரா கிராமத்தில் திருமணம் செய்து கொண்டார். இராசேந்திர பிரசாத் மருத்துவமனையை இவர் திறந்து வைத்தார். இவர் 9 செப்டம்பர் 1962 அன்று இறந்தார். இவரது மரணத்திற்குப் பிறகு, இவரது கணவர் சீன-இந்தியப் போரின்போது இவரது நகைகளை இந்தியாவின் கருவூலத்திற்கு நன்கொடையாக வழங்கினார்.  

## பெருமை
- 1962-இல் பீகாரில் உள்ள சீவானில் கட்டப்பட்ட ஓர் உயர்நிலைப் பள்ளிக்கு இவரது (ராஜேந்திர பிரசாத்தின் சொந்த நகரம்) பெயரிடப்பட்டது.
# சவிதா கோவிந்த்

**சவிதா கோவிந்த்** (*Savita Kovind*-பிறப்பு: ஏப்ரல் 15, 1952) என்பவர் ஓர் முன்னாள் இந்திய அரசு ஊழியர் ஆவார். இவர் 2017 - 2022 வரை இந்தியாவின் முன்னாள் முதல் பெண்மணியாகப் பணியாற்றினார். இவர் இந்தியாவின் 14வது குடியரசுத் தலைவர் ராம்நாத் கோவிந்தின் மனைவி ஆவார். இவர் 2005-இல் ஓய்வு பெறுவதற்கு முன்பு மகாநகர் தொலைபேசி நிகாம் லிமிடெட் நிறுவனத்தின் தலைமைப் பிரிவு மேற்பார்வையாளராக இருந்தார்.  

## இளமை
சவிதா கோவிந்த் 15 ஏப்ரல் 1952-இல் பிறந்தார். இவரது பெற்றோர் முதலில் தற்போதைய பாக்கித்தானில் உள்ள லாகூர் அருகே வசித்து வந்தனர். பிரிவினைக்குப் பிறகு இந்தியாவிற்குக் குடிபெயர்ந்து தில்லியில் உள்ள லஜ்பத் நகரில் குடியேறினர். இவர் மகாநகர் டெலிபோன் நிகம் லிமிடெட் நிறுவனத்தின் முன்னாள் ஊழியர் ஆவர். மகாநகர் டெலிபோன் நிகாமில் தொலைப்பேசி இயக்குநராகத் தனது வாழ்க்கையைத் தொடங்கினார். படிப்படியாகத் தலைமைப் பிரிவு கண்காணிப்பாளராகப் பதவி உயர்வு பெற்றார். ஆனால் 2005ல் விருப்ப ஓய்வு பெற்றார்.  

## குடும்ப வாழ்க்கை
சவிதா தேவி 1974 மே 30 அன்று ராம்நாத் கோவிந்தை மணந்தார். இவர்களுக்கு பிரசாந்த் குமார் கோவிந்த் மற்றும் சுவாதி கோவிந்த் என இரண்டு குழந்தைகள். இவரது மகள் சுவாதி ஏர் இந்தியா நிறுவனத்தில் முன்னாள் வானூர்தி பணிப்பெண் ஆவார்.  

## பீகாரின் முதல் பெண்மணி (2015–2017)
ராம்நாத் கோவிந்தின் ஆளுநராக இருந்த காலத்தில் 16 ஆகத்து 2015 முதல் 20 சூன் 2017 வரை பீகாரின் முதல் பெண்மணியாக சவிதா தேவி இருந்தார். பீகாரின் முதல் பெண்மணி என்பது உத்தியோக பூர்வ பதவி அல்ல, மாறாக ஒரு பொறுப்பு. இவரது கணவர் குடியரசுத் தலைவர் பதவிக்கு உயர்த்தப்பட்ட பிறகு, இந்தியாவின் முதல் பெண்மணி ஆனார்.  

## இந்தியாவின் முதல் பெண்மணி (2017–2022)
(மைய-இடது), ராம் நாத் கோவிந்த் மற்றும் நரேந்திர மோதியுடன் (வலதுபுறம்)]]  
முதல் பெண்மணி கோவிந்த் , டோனால்ட் டிரம்ப், மெலனியா திரம்ப் மற்றும் நரேந்திர மோதிக்கு குடியரசுத் தலைவர் இல்லத்தில் அரசு விருந்து அளித்தார்.]]  
முன்னாள் முதல் பெண்ணாக இருந்தபோது, கிட்டத்தட்ட 2 ஆண்டுகள் காலியாக இருந்த நிலையில், 25 சூலை 2017 அன்று இந்தியாவின் முதல் பெண்மணியாக கோவிந்த் பொறுப்பேற்றார். இந்தியாவின் முதல் மனைவி குடியரசுத் தலைவர் இல்லத்தின் அதிகாரப்பூர்வப் புரவலர்களாகச் செயல்படுகிறார்.  

### கோவிட்-19 பன்னாட்டுப் பரவல்
இந்தியாவில் கோவிட்-19 தொற்றுநோய்களின் போது, முகமூடி பயன்பாட்டை ஊக்குவிக்கும் வகையில், புது தில்லியில் உள்ள பல தங்குமிடங்களில் விநியோகிக்க கோவிந்த் முகமூடிகளைத் தைத்தார். குருத்வாரா ரகாப் கஞ்சின் பாரம்பரியச் சமூக சமையலறைக்கு அனுப்புவதற்காக உணவைத் தயாரிக்கவும் இவர் உதவினார்.  

### மாநில பயணங்கள்
இவர் பல்வேறு மாநில பயணங்களில் குடியரசுத் தலைவருடன் சென்றார்.
# சாஜகான் பேகம்

**சாஜகான் பேகம்** (*Shah Jahan Begum*) ஜாமியா மில்லியா இஸ்லாமியாவின் வேந்தராக இருந்தார். இவர் இந்தியாவின் முதல் பெண்மணியாகப் பணியாற்றினார் (முன்பு இந்தியாவின் இரண்டாவது பெண்மணியாகப் பணியாற்றியவர்). இவர் சாகீர் உசேனின் மனைவி ஆவார்.  

இவர் ஒரு கடுமையான முஸ்லீமாக பர்தாவைக் கடைப்பிடித்தார்.
# அசாம் அரசு

**அசாம் அரசு** அல்லது **அஸ்ஸாம் அரசு** (*Government of Assam*) என்பது இந்திய மாநிலமான அசாம் மாநில அரசாகும். இது அசாம் ஆளுநர் தலைமையிலான நிர்வாகக் குழு, நீதித்துறை மற்றும் சட்டமன்றக் கிளை ஆகியவற்றைக் கொண்டுள்ளது.  

இம்மாநிலத்தின் தலைவராக இந்தியக் குடியரசுத் தலைவரால் நியமிக்கப்பட்ட ஆளுநரைக் கொண்டுள்ளது, தற்போதைய ஆளுநராக‌ குலாப் சந்த் கட்டாரியா இருக்கின்றார்.  

அரசாங்கத்தின் தலைவராக முதலமைச்சர் இருக்கின்றார், தற்போதைய முதலமைச்சராக ஹிமாந்த பிஸ்வாஸ் சர்மா இருக்கின்றார்.  

இதன் தலைநகர் திஸ்பூர். குவகாத்தி இம்மாநிலத்தின் முக்கிய நகரம் ஆகும். அசாமிய மொழி, போடோ மொழி மற்றும் வங்காள மொழி (அசாமிய எழுத்துமுறை) ஆகியன அசாமின் அலுவல்முறை மொழிகளாகும்.